

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.10 | 2024. gada 27. jūnijā |

**6.**

# Par nomas maksas noteikšanu nekustamā īpašuma “Pagastmāja”, Lēdmanē, Lēdmanes pagastā, Ogres novadā daļai, pakomāta novietošanas vajadzībām

Zemgales rajona tiesas Lēdmanes pagasta zemesgrāmatas nodalījumā Nr. 100000077481 ierakstīts nekustamais īpašums ar nosaukumu "Pagastmāja" un ar adresi: "Pagastmāja", Lēdmanes pag., Ogres nov., kadastra numurs 7464 006 0265, kas sastāv no zemes vienības ar kadastra apzīmējumu 7464 006 0265, ar kopējo platību 1,2 ha un uz tās esošās pagastmājas (kadastra apzīmējums 7464 006 0265 001), šķūņa (kadastra apzīmējums 7464 006 0265 002) un noliktavas (kadastra apzīmējums 7464 006 0265 003).

Publiskai personai piederoša vai piekrītoša zemesgabala vai tā daļas iznomāšanas kārtību un tās izņēmumus, nomas maksas aprēķināšanas kārtību, kā arī atsevišķus nomas līgumā ietveramos tipveida nosacījumus nosaka Ministru kabineta 2018. gada 19. jūnija noteikumi Nr. 350 “Publiskas personas zemes nomas un apbūves tiesības noteikumi” (turpmāk – Noteikumi Nr. 350).

Noteikumu Nr. 350 28. punkts noteic, ka lēmumu par neapbūvēta zemesgabala iznomāšanu pieņem iznomātājs, 32. punkts noteic, ka neapbūvēta zemesgabala nomnieku noskaidro rakstiskā, mutiskā vai elektroniskā izsolē. Iznomātājs pieņem lēmumu par piemērojamo izsoles veidu, nodrošina izsoles atklātumu un dokumentē izsoles procedūru. Saskaņā ar Noteikumu Nr. 350 40. punktu neapbūvēta zemesgabala nomas tiesību solīšanu rakstiskā vai mutiskā izsolē sāk no iznomātāja noteiktās izsoles sākuma nomas maksas, bet elektroniskā izsolē – no iznomātāja noteiktās izsoles sākuma nomas maksas un viena izsoles soļa summas (bet tā nedrīkst būt mazāka par Noteikumu Nr. 350 5. punktā minēto). Izsoles sākuma nomas maksas noteikšanai iznomātājs var pieaicināt neatkarīgu vērtētāju. Ja nomas maksas noteikšanai pieaicina neatkarīgu vērtētāju, nomnieks kompensē iznomātājam pieaicinātā neatkarīgā vērtētāja atlīdzības summu, ja to ir iespējams attiecināt uz konkrētu nomnieku.

Publiskas personas finanšu līdzekļu un mantas izšķērdēšanas novēršanas likuma  
 3. panta 2. punkts nosaka, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.

Saskaņā ar sabiedrības ar ierobežotu atbildību “EIROEKSPERTS”, reģistrācijas   
Nr. 40003650352, 2024. gada 2. maija nekustamā īpašuma “Pagastmāja”, Lēdmanes pagastā, Ogres novadā, kadastra numurs 7464 006 0265, zemes vienības ar kopējo platību 1,2 ha, kadastra apzīmējums 7464 006 0265, daļas 0,00035 ha platībā viena mēneša tirgus nomas maksa (bez nekustamā īpašuma nodokļa un PVN) pakomāta novietošanas vajadzībām ir aprēķināta 40,00 EUR (četrdesmit *euro*) mēnesī.

2024. gada 20. maijā Ogres novada pašvaldības mantas novērtēšanas un izsoles komisija noteica nekustamā īpašuma “Pagastmāja”, Lēdmanē, Lēdmanes pag., Ogres nov., daļas 3,5 m2 platībā, kadastra Nr. 7401 003 0642, nomas maksu 40,00 EUR (četrdesmit *euro*) mēnesī, neieskaitot nekustamā īpašuma nodokli un PVN (protokols Nr. K.1-2/87)*.*

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo daļu un Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 28., 32. un 40. punktu, kā arī ievērojot 2024. gada 20. maija Ogres novada pašvaldības mantas novērtēšanas un izsoles komisijas protokolu Nr. K.1-2/87,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Iznomāt** uz 6 gadiem nekustamā īpašuma ar nosaukumu “Pagastmāja”, adrese: "Pagastmāja", Lēdmanes pag., Ogres nov., kadastra numurs 7464 006 0265, zemes vienības ar kadastra apzīmējumu 7464 006 0265, daļu 3,5m² platībā (saskaņā ar pielikumu), nomnieku noskaidrojot rakstiskā izsolē.
2. **Noteikt** Zemes vienības daļas 3,5m² platībā nomas mērķi – pakomāta novietošanai.
3. **Noteikt** Zemes vienības daļas 3,5m² platībā izsoles sākuma nomas maksu 40 EUR (četrdesmit *euro*) bez PVN mēnesī.
4. **Uzdot** Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Zemes vienības daļas nomas tiesību izsoli, tai skaitā, sagatavot un nodot publicēšanai informāciju par iznomājamo Zemes vienību, sagatavot un apstiprināt izsoles noteikumus un rezultātus, atzīt izsoli par notikušu, ja izsolei piesakās tikai viens pretendents, kā arī sagatavot un organizēt Zemes vienības daļas nomas līguma noslēgšanu atbilstoši šim lēmumam un Ministru kabineta 2018. gada 19. jūnija noteikumiem Nr. 350 „Publiskas personas zemes nomas un apbūves tiesības noteikumi”.
5. **Uzdot** Ogres novada Lēdmanes pagasta pārvaldes vadītājam mēneša laikā pēc izsoles rezultātu apstiprināšanas sagatavot, organizēt un noslēgt Zemes vienības daļas nomas līgumu saskaņā ar šo lēmumu.
6. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)